Diari Oficial de la Generalitat Valenciana


Sumari del DOGV 9458, del 27-10-2022 (2022/9481)

RESOLUCIÓ de 10 d'octubre de 2022, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es disposa el registre i la publicació del text de l'acord d'adhesió de la Fundació Comunitat Valenciana - Regió Europea, a l'II Conveni Col·lectiu per al Personal Laboral al servei de l'Administració Autonòmica, localitzador EZ14IV87.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9458

Data del DOGV
:   27-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9481


Data del document
:   10-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 10 d'octubre de 2022, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es disposa el registre i la publicació del text de l'acord d'adhesió de la Fundació Comunitat Valenciana - Regió Europea, a l'II Conveni Col·lectiu per al Personal Laboral al servei de l'Administració Autonòmica, localitzador EZ14IV87. [2022/9481]  
  
  
Vist el text de l'acord d'adhesió de la Fundació Comunitat Valenciana - Regió Europea a l'II (FCVRE) Conveni Col·lectiu per al Personal Laboral al servei de l'Administració Autonòmica, localitzador IY55CI78, signat per la comissió negociadora, estant integrada la mateixa, d'una part, per la representació de la FCVRE i, d'una altra, per la representació dels treballadors, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, de conformitat amb l'article 10.2 de l'Ordre 1/2021, de 6 d'abril, que desenvolupa el Decret 175/2020 del Consell, de 30 d'octubre, pel qual s'aprova el reglament orgànic i funcional de la conselleria d'Economia Sostenible, Sectors Productius, Comerç i Treball, resol:  
  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 10 d'octubre de 2022.- El subdirector general de Relacions Laborals: Joaquín Vañó Gironés.  
  
  
  
Acord de ratificació de l'adhesió de la Fundació Comunitat Valenciana - Regió Europea en el II Conveni col·lectiu per al personal laboral al servei de l'Administració autonòmica.  
  
València, 13 de juliol de 2022  
  
Per la part social: Miguel Romero Barral, representant del personal.  
  
Per la Fundació Comunitat Valenciana - Regió Europea (FCVRE): Daría Terrádez Salom, directora de l'FCVRE.  
  
EXPOSEN  
Que l'FCVRE és un ens del Sector Públic Instrumental de la Generalitat Valenciana, que va ser constituïda en escriptura autoritzada el 7 de novembre de 2003, i inscrita en el Registre de Fundacions de la Conselleria de Justícia i Administracions Públiques, de la Generalitat Valenciana, amb el número 398.  
L'FCVRE es constitueix com a fundació sense ànim de lucre i de duració indefinida, sota la tutela del protectorat que exerceix la Generalitat. En la reunió del Patronat, de data 4 d'octubre de 2019, es va aprovar l'autorització per a iniciar la negociació d'adhesió de l'FCVRE en el II Conveni col·lectiu del personal laboral al servei de l'Administració autonòmica.  
A partir d'aqueixa data, reunides les parts, empresa i representant dels treballadors, van prendre la decisió de constituir-se en comissió negociadora per a manifestar la seua voluntat de negociar l'adhesió de l'FCVRE en el II Conveni col·lectiu per al personal laboral al servei de l'Administració autonòmica, i abordar la reclassificació dels llocs inclosos en la seua relació de llocs de treball.  
El 28 de juliol de 2021 i el 2 de març de 2022, les parts acorden, per unanimitat, en aplicació de les corresponents lleis de pressupostos de la Generalitat, sol·licitar els informes preceptius favorables a les conselleries competents en matèria d'hisenda i sector públic.  
En data 20 de desembre de 2021 i 30 de març de 2022 es van emetre els preceptius informes favorables a l'adhesió de l'FCVRE en el II Conveni col·lectiu per al personal laboral al servei de l'Administració autonòmica, de la Direcció General de Pressupostos i de la Direcció General de Sector Públic i Patrimoni, les condicions del qual ja han sigut ateses.  
  
Per això, les parts acorden:  
  
Primer  
L'FCVRE s'adhereix íntegrament al II Conveni col·lectiu del personal laboral al servei de l'Administració autonòmica, amb efectes de l'1 d'abril de 2022, primer dia del mes següent a la data d'emissió de l'informe favorable de la Direcció General de Sector Públic i Patrimoni a l'esmentada adhesió.  
  
Segon  
Aquesta adhesió es podrà estendre, mitjançant el procediment de l'article 35 de la Llei 8/2021, de 30 de desembre, de pressupostos de la Generalitat per a l'exercici 2022, o precepte que, en el futur, el substituïsca, a aquells acords que estiguen vigents o els que es puguen adoptar els òrgans competents en el desenvolupament i interpretació del conveni objecte d'aquest acord, així com a totes les millores sobre aquest que s'acorden per al personal laboral al servei de l'Administració autonòmica en la seua respectiva unitat negociadora.  
  
Tercer  
El II Conveni col·lectiu del personal laboral al servei de l'Administració autonòmica va ser publicat en el DOGV amb data 12 de juny de 1995, denunciada i constituïda la mesa negociadora del III Conveni col·lectiu, es va determinar que fins a la signatura d'acord que el substituïsca, aquell continuarà en vigor, en aplicació de l'article tercer. Les referències fetes en el II Conveni als òrgans superiors de funció pública, així com a la resta de responsables competents en matèria de personal o qualsevol altra, s'entendran que fan referència, en el seu cas, als equivalents en l'FCVRE.  
  
I en prova de conformitat signen les parts l'acord.